Minoru Yamasaki

Minoru Yamasaki (jaapani keeles 山崎 實 Yamasaki Minoru; 1. detsember 1912 – 7. veebruar 1986) oli Ameerika Ühendriikide arhitekt. Ta on tuntud eelkõige Maailma Kaubanduskeskuse kaksiktornide projekteerijana. Yamasaki oli üks 20. sajandi silmapaistvamaid arhitekte. Tema ettevõte Yamasaki & Associates tegutses edasi ka pärast tema surma kuni sulgemiseni 31. detsembril 2009. 

Elulugu
261px|thumb|Maailma Kaubanduskeskus 

Yamasaki sündis Washingtoni osariigis Seattle'is teise põlvkonna ameerikajaapanlasena. Ta kasvas üles Auburnis ja õppis Garfieldi keskkoolis Seattle'is (Garfield Senior High School in Seattle). 1929. aastal astus ülikooli University of Washington College of Architecture and Urban Planning, mille lõpetas arhitektuuri erialal 1934. aastal.

Pärast 1930. aastal New Yorki kolimist õppis ta New Yorgi Ülikoolis, et saada arhitektuuris kõrgema astme kraad. Yamasaki sai tööd arhitektuuribüroos Shreve, Lamb & Harmon. Sama ettevõte projekteeris ka kõrghoone Empire State Building.  

1945. aastal kolis Yamasaki Detroiti, kus töötas arhitektuuribüroos Smith, Hinchman, and Grylls. Ettevõttest lahkus ta 1949. aastal ja alustas omaenda firma. 

Yamasaki abiellus esimest korda 1941. aastal. Pärast teist ja kolmandat abielu abiellus ta 1969. aastal taas oma esimese abikaasaga. 

Yamasaki suri 1986. aastal vähki.

Teosed
Yamasaki esimene silmapaistvam projekt oli 1955. aastal Pruitt-Igoe eramajade ala Missouri osariigis. Vaatamata sellele, et ta armastas Jaapani arhitektuuri, olid Pruitt-Igoe hooned sünged modernistlikud betoonehitised ning ehitamist vaevas piiratud eelarve. Projekti tõttu esines valminud objektidel ette nii palju probleeme, et need eramajad lammutati 1972. aastal, vähem kui 20 aastat pärast valmimist.

Yamasaki projekteeris 415-meetrised Maailma Kaubanduskeskuse tornid, mille projekteerimine algas 1965. aastal ja ehitus 1972. aastal. Paljud tema ehitisted on inspireeritud gooti stiilist, näiteks kasutab ta kitsaid vertikaalseid aknaid.

 Viited 

Kategooria:Ameerika Ühendriikide arhitektid
Kategooria:New Yorgi Ülikooli vilistlased
Kategooria:Sündinud 1912
Kategooria:Surnud 1986